SGP ย้ำเป้าปริมาณขาย LPG ปีนี้โต 6% มองดีมานด์ฟื้นหลัง “โควิด” เริ่มคลี่คลาย
SGP ย้ำเป้าปริมาณขาย LPG ปีนี้โต 6% มองดีมานด์ฟื้นหลัง "โควิด" เริ่มคลี่คลาย
SGP ย้ำเป้าปริมาณขาย LPG ปีนี้โต 6% มองดีมานด์ฟื้นหลัง "โควิด" เริ่มคลี่คลาย
2 มิ.ย. 2563

นางจินตนา กิ่งแก้ว รองกรรมการผู้จัดการ และประธานเจ้าหน้าที่บริหารเงิน บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP เปิดเผยว่า บริษัทคงเป้าหมายยอดขายก๊าซ LPG ปี 63 ที่ ราว 4 ล้านตัน หรือเติบโต 5-6% จากปีก่อนที่มียอดขาย 3.83 ล้านตัน แม้ว่าไตรมาส 1/63 ยอดขายจะลดลงเมื่อเทียบกับช่วงเดียวกันของปีก่อน โดยเฉพาะในเดือน มี.ค.ได้รับผลกระทบจากการแพร่ระบาดของไวรัสโควิด-19 ทำให้ยอดขายชะลอตัวไปบ้าง เพราะมีการปิดโรงงานอุตสาหกรรม และปิดศูนย์การค้า รวมถึงชะลอการเดินทาง
อย่างไรก็ตาม เชื่อว่าไตรมาส 2/63 หลังจากสถานการณ์การแพร่ระบาดของเชื้อไวรัสโควิด-19 เริ่มคลี่คลาย ส่งผลให้ความต้องกรใช้ก๊าซ LPG กลับมาฟื้นตัว โดยเชื่อว่าสถานการณ์ทุกอย่างจะค่อยๆ กลับเข้าสู่สภาวะปกติ โดยเฉพาะประเทศจีน เริ่มกลับมามีการบริโภคมากขึ้น ซึ่งริษัทตั้งเป้าปริมาณการจำหน่ายที่จีนประมาณ 1.2 ล้านตัน จากปัจจุบันทำได้แล้ว 2.2 แสนตัน ขณะที่เวียดนามที่ได้รับผลกระทบจากโควิดในระดับต่ำ ตั้งเป้าจะมีปริมาณขาย 80,000 ตัน ปัจจุบันขายได้แล้ว 24,000 ตัน
 